సజల్ పంజా

సజల్ పంజా (1968 - 2016 సెప్టెంబరు 23) పశ్చిమ బెంగాల్ రాష్ట్రానికి చెందిన భారతీయ రాజకీయవేత్త. ఆయన పూర్వ బర్ధమాన్ జిల్లాలోని మాంటేశ్వర్ అసెంబ్లీ నియోజకవర్గం నుండి పశ్చిమ బెంగాల్ శాసనసభకు ఎన్నికైన మాజీ సభ్యుడు. 2016 పశ్చిమ బెంగాల్ శాసనసభ ఎన్నికల్లో అఖిల భారత తృణమూల్ కాంగ్రెస్ పార్టీకి ప్రాతినిధ్యం వహిస్తూ ఆయన ఎన్నికయ్యాడు. అయితే, ఆయన మరణంతో నవంబరు 2016లో ఉప ఎన్నిక అనివార్యం అయింది.

 ప్రారంభ జీవితం 
సజల్ పంజా పశ్చిమ బెంగాల్ లోని పూర్వ బర్ధమాన్ జిల్లా పూర్వస్థలి ఉత్తర ప్రాంతానికి చెందినవాడు. ఆయన దివంగత ప్రఫుల్ల పంజా కుమారుడు. ఆయనకు ఇద్దరు కుమారులు ఉన్నారు, వారు తమ తల్లితో పాటు హౌరాలో నివసిస్తున్నారు. ఆయన మరణం తరువాత, కుమారుడు సైకత్ పంజా  ఎమ్మెల్యే అయ్యాడు. ఆయన 12వ తరగతి చదివి, 1980లో పశ్చిమ బెంగాల్ కౌన్సిల్ ఆఫ్ హయ్యర్ సెకండరీ ఎడ్యుకేషన్ నిర్వహించిన హయ్యర్ సెకెండరీ పరీక్షల్లో ఉత్తీర్ణత సాధించాడు. ఆయన వ్యవసాయం చేసేవాడు.

 కెరీర్ 
సజల్ పంజా 2016 పశ్చిమ బెంగాల్ శాసనసభ ఎన్నికల్లో అఖిల భారత తృణమూల్ కాంగ్రెస్ కు ప్రాతినిధ్యం వహిస్తూ మాంటేశ్వర్ అసెంబ్లీ నియోజకవర్గం నుండి ఎన్నికయ్యాడు. అతను 84,134 ఓట్లు పొంది తన సమీప ప్రత్యర్థి కమ్యూనిస్టు పార్టీ ఆఫ్ ఇండియా (మార్క్సిస్ట్) కి చెందిన చౌదరి ఎండి హెదయతుల్లా ను 706 ఓట్ల తేడాతో ఓడించాడు. చట్టవిరుద్ధ మైనింగ్, తలసేమియా చికిత్సపై శాసనసభ పిటిషన్ కమిటీలో ఆయన ఉన్నాడు.

 మరణం 
దిఘా పర్యటనలో భాగంగా 2016 సెప్టెంబరు 23న దిఘా స్టేట్ జనరల్ ఆసుపత్రిలో గుండెపోటుతో సజల్ పంజా మరణించాడు.

 మూలాలు 

వర్గం:2016 మరణాలు
వర్గం:1968 జననాలు